Tien mense sal vandag in 'n hof in Limpopo verskyn nadat hulle na bewering bestuurslisensies verkoop het.
Kapt. Matimba Maluleke, woordvoerder van die Valke, sê in 'n verklaring die verdagtes is Donderdag tydens 'n klopjag op toetsstasies in Malamulele en Mutale in hegtenis geneem.
Dit volg te midde van 'n ondersoek deur die Valke in samewerking met die Padverkeersbestuurskorporasie (RTMC) in 'n poging om korrupte bedrywighede by toetsstasies in dié provinsie hok te slaan.
Die ondersoek het onthul dat bestuurslisensies vir minstens R8 600 stuk verkoop is.
Die verdagtes sluit 'n senior lisensiebeampte, drie eksaminators, twee klerke, 'n kassier, 'n instrukteur, 'n algemene werker en 'n middelman in. Dié verdagtes sal onderskeidelik in die landdroshowe in Malamulele en Mutale verskyn.
Rooftog eis oudpolisielid en rower
Ja, kla hulle sommer aan van man-slag waar mense dood is agv. ongelukke wat veroorsaak is deur hul kanidate!!
En die mense wat gekoop het?
Ek vra net wat gaan met hulle gebeur?
Die valke moet tog in Stilfontein ook kom ondersoek instel. My man is hulle taal magtig en terwyl hy gesit en wag het vir sy beurt vir oogtoets het iemand ingekom, geld aan die beampte gegee en my man hulle gesprek gevolg wat die koop van lisensie bespreek het
Die verdagtes is in hegtenis geneem – wat gaan nou met hulle gebeur? In hierdie land glo ek nie hulle sal verantwoordelik gehou word nie. Die ouens wat die koopwerk gedoen het moet ook in hegtenis geneem word en hulle gekoopte lisensies gekonfiskeer word.